भेम्ह या भम्हरा (बाल कविता)
कारी भेम्ह, कारी भेम्ह, भम्हरा हमरे नाम छी ।
 हमहूँ मधुमाक्षी - बिढ़नी सनि, सामाजिक छी प्राणी ।
 हम ने काटी अनेरो ककरो, करी ने हम मनमानी । ।
 हमरो समाजमे श्रमिक रहैछ, नेतृत्व करैतछि रानी ।
 भम्-भम् केर सुन्नर आबाज छी हम्मर नामक कारण ।
 कारी पर पीयर, नारंगी, लाल या उज्जर धारी ।
 मधुमाक्षी सनि हमहूँ फूलक, रसहिं बस पीबै छी ।
 पी - पराग मदमस्त रही, आ अपनहि धुनिमे रहै छी । ।
 पर जँ केओ हमरा खोंतामे, करइछ जाए उकाठी ।
 नानी याद अवश्ये आओतीह, तकरा जँ हम काटी । ।
 फूले-फूले विचरए सटि कऽ, कतेक परागक मधुकण । ।
 · एकवर्णी कारी,
· कारी रंगक देह पर पीयर नारंगी या उज्जर रंगक धारी या धब्बा बला,
*२ - मधुमाक्षी (-छी) आ बिढ़नी जेकाँ भेम्हक हरेक झुण्ड या छत्तामे एक टा रानी भेम्ह (QUEEN BUMBLE BEE), किछु पुरुष या नर भेम्ह (DRONE/S BUMBLE BEE) आ बहुत रास श्रमिक या मजूर भेम्ह (LABOUR BUMBLE BEE) रहैत अछि ।
 *३ - इएह अबाज केर कारण प्रायः हरेक भाषामे एकर नामकरण भेल अछि ।
 *४ - भेम्ह सेहो फूलक रस चूसैत अछि । फूलक रस चूसबा काल फूलक पराग कण (POLLEN GRAINS) ओकरा शरीरक विभिन्न भागसँ सटि कऽ एक फूलसँ दोसर फूल पर पहुँचि जाइत अछि । एहि तरहक परागणक (POLLINATION) प्रक्रियाकेँ कीट-परागण (ENTOMOPHILY) कहल जाइत अछि । कीट-परागण वस्तुतः पर-परागणक (CROSS POLLINATION) एक प्रकार छी ।
 मैथिली पाक्षिक इण्टरनेट पत्रिका "विदेह" केर 194म अंक (15 जनबरी 2016) (वर्ष 9, मास 97, अंक 194) केर "बालानां कृते" स्तम्भमे प्रकाशित । 